Voetgangers en plakkers op N1 pla | Netwerk24
Deur Pieter, Brackenfell 14 Januarie 2019 00:00
Ek wil graag by die Wes-Kaapse regering hoor of hy weet van al die mense wat deesdae tussen die struike langs die N1 bly? ’n Mens sien die skuilings duidelik.
Weet hy ook dat al hoe meer minibustaxi’s deesdae die N1 (mis-)gebruik? Weet hy van al die op- en aflaaipunte op die N1? Regoor die N1 Stad-winkelsentrum is al een.
Ek wil ook weet of voetgangers, duimgooiers en fietsryers nou op snelweë toegelaat word.
Sekerlik ry daar baie amptenare wat hiermee werk, soggens werk toe met die N1. Hulle moet dit tog sien?
Ek nooi Kenny Africa om net een dag saam met my werk toe en terug te ry sodat hy kan sien wat op sy paaie aangaan. Dan kan hy sê wat gedoen word.
Meer oor: N1 | Mystem | Voetgangers | Briewe | Plakkers